Document ID: /fineweb-2-swissfilter-quality_10-filterrobots/filtered/01835.jsonl.gz/36

LITVALIK ISHBILARMONLAR BILAN BIZNES UCHRASHUV
Konsullik va viza masalalari bo’yicha O’zbekiston Respublikasining Berlindagi Elchixonasiga murojaat qilishingizni so’raymiz:
Perleberger Str. 62, 10559 Berlin
Tel.: +49 30 394 098 30/80
Fax: +49 30 394 098 62
<email-pii>
O’zbekiston TIV ishonch telefoni:
+998 71 233 28 28
Toshkentda 19-noyabr kuni Oʻzbekiston – Litva ishbilarmon doiralari vakillari oʻrtasida oʻtkazilgan biznes uchrashuvda mehmon tomon Yevropa bozoriga kirishda Litva mamlakatimiz uchun muhim tayanch nuqtasi boʻlishi mumkinligini qayd etdi.
Litva Respublikasining Rossiya Federatsiyasi va Oʻzbekistondagi Favqulodda va muxtor elchisi Remigiyuus Motuzas va Vilnyus Savdo-sanoat va hunarmandlik palatasi prezidenti Sigitas Leonavisiusning taʼkidlashicha, Oʻzbekistondagi ochiq va samarali tashqi siyosat, xorijiy davlatlar bilan savdo-iqtisodiy, investitsiyaviy hamkorlikni rivojlantirish borasidagi dadil qadamlar Litvada ham qiziqish uygʻotmoqda. Shu bois ushbu mamlakat Oʻzbekiston bilan transport-logistika sohalarida aloqalarni kengaytirishga tayyor. Bugungi kunda Litvada yirik port va logistika kompaniyalari faoliyat koʻrsatmoqda. Bu Oʻzbekistonning Yevropa bozoriga kirishida muhim.
Oʻzbekiston Savdo-sanoat palatasi tomonidan ikki mamlakat oʻrtasida savdo-iqtisodiy, sarmoyaviy, transport, aloqa va axborot texnologiyalari sohalarida oʻzaro hamkorlikni muhokama etish maqsadida tashkil etilgan biznes uchrashuvda Litvaning “Traidenis”, “MANTA CaWs” kabi kompaniyalari, Vitautas universiteti, Vilnyus biznes kolleji, “Kardiolita” klinikasi vakillari oʻz hamkorlik yoʻnalishlari boʻyicha taqdimotlar oʻtkazdi.
Mamlakatimizda litvalik sarmoyadorlar ishtirokida 14 korxona tashkil etilgan boʻlib, ular kimyo, oziq-ovqat, qurilish, farmatsevtika, sayyohlik sohalarida faoliyat koʻrsatmoqda. 2019-yilning 9 oyida Oʻzbekiston – Litva savdo aylanmasi 362,1 million AQSH dollarini tashkil etgan. Ammo bu ikki mamlakat salohiyatiga mos emas.
Biznes uchrashuvda ikki tomonlama savdo aylanmasi hajmini oshirish, yetkazib berilayotgan mahsulot va xizmatlar turini koʻpaytirish lozimligi qayd etildi. Ishbilarmonlarning “B2B” formatdagi muzokaralarida tadbirkorlar oʻrtasida toʻgʻridan-toʻgʻri aloqalarni yoʻlga qoʻyish masalalari muhokama qilindi.